সংগঠনটির সাম্প্রতিক এক গবেষণার বরাত দিয়ে সেমিনারে জানানো হয়, সাইবার ক্রাইমের ভুক্তভোগীদের ১১ শতাংশের বয়স ১৮ বছরের কম, ৭৪ শতাংশের বয়স ১৮ থেকে ৩০ বছর, ১৩ শতাংশের বয়স ৩১ থেকে ৪৫ বছর। বাকি ভুক্তভোগীদের বয়স ৪৬ বছরের বেশি। এসব অপরাধের মধ্যে রয়েছে, অনলাইনে অপপ্রচার (সাইবার বুলিং), আইডি হ্যাকিং, অনলাইনে হুমকি, এটিএম কার্ড হ্যাকিং, মোবাইল ব্যাংকিং অ্যাকউন্ট হ্যাকিং, অনলাইনে পণ্য বিক্রির নামে প্রতারণা ইত্যাদি।